 Waxaan ugu bushaaraynaynaa dhalinyarada Jamhuuriyadda Somaliland, inuu shaqo abuur wanaagsani uu halkaasi kasoo bixi doono, waxaan sii goodinaynaa cid walba oo doonaysa dheefta qaranka inay qaadato laakiin aan u dhabar jabin, aan doonayn inay ummadda u adeegto ee doonaysa cashuurta dadka laga guro inay ku mushahar qaadato iyagoo aan doonayn inay ummadda u adeegaan iyagana goodi bay u tahay, waxay bushaaro u tahay ee dareemaya siyaasadahooda iyo horumarintooda iyo hawl gabkoodaba ay ka hortaagnayd in xogtooda la helaa inay maanta hawshaasi soo bilaabi doonto, hayadda shaqaalaha dawladdu waxay uga mahad celinaysaa Madaxweynaha kulankaasi uu ku qaabilay qiimayntaa uu siiyey iyo sidaa uu u fahamsan yahay una dareensan yahay cududa shaqaalaha oo la kordhiyaa inay tahay qaran tis-qaad shaqo horumarta, qaran dhammaantii u wada jeeda horumar dheer inuu higsado dhammaantiin aad baad u mahadsan tihiin ayuu yidhi gudoomiyaha hayadda shaqaaluhu. 